اسلام آباد(آن لائن)حکومت قومی اسمبلی ءِ پارینے کہ دارو تا نہاد آتیٹی ودکی کن کمپنی تا کنڈآن کیہی درخواست آک دوئی مسر، ولدا ہم کووڈ۔19 نا بابت ہچ ءُ دارو سے ٹی ودکی کننگپک وخت اس کہ اپوزیشن زند ءِ بچفوک آ دارو تا نہاد آتیٹی ودکی غریب دشمنی اسے۔ وخت اس کہ خواست کرے کہ نہاد آتیٹی ودکی ءِ زوت اس پدی ہلنگے، ایلو کنڈآ ملک اٹ ملخ و سرکاری ملازم آتا وہی و پنشن نا ایسری نا بابت سوج آتیا حکومت پارے کہ صوبہ و بنجا تون ملسا ملخ آتا توننگ کن 2854.05ملین روپئی جتا کننگانے وخت اس کہ حکومت سرکاری ملازم آتا پنشن نا ایسری و وہی کم کننگ نا بابت خبر تے رد کرسا پارینے کہ دا وڑ نا خبر تا شینکاری آن اُلس اٹ خلیس اس تالان مریک، ہرانا ہچ ءُ ہیت اس مفک، ایلو کنڈآ مذہبی امور ہندا بابت سوج انا ورندی ٹی پارے کہ حاجی تیان اینخو 50 ارب روپئی دوئی مسوسر، بینک آتیٹی تخنگ آ دا پیسہ غاتیا 49 کروڑ روپئی کٹ دوئی مسوسُس۔
